Станислав Лем

**Станислав Герман Лем**,  *Stanisław Herman Lem*,  –  — польскый писатель фантастикы, автор есейох филозофичных, футурологичных и литературный критик. З великой части его фантастичны истории суть сатиричной и гумористичной натуры. Книгы Лема переложены вецей як на 50 языкы и выданы числом понад 30 милионы кусох. Найлѣпше познатый як автор романа *Соларис* (1961), котрый быв веце разы нафилмованый и достав велику награду в Каннах (1972, режисер ).

## Биография
### Молоды рокы и штудии
Отець писателя, Самуел Лем, быв заможный дохтор ларинголог, мати, Сабина Воллер — домогаздыня. Хоть родина была польско-еврейска, быв воспитованый яко католик, а з часом став ся атеиста. Абсолвовав львовску гимназию (1932–1939) и склав испыт на политехнику, але на тот час Львов взяло войско СССР и было му одречено принятя з поводу «буржуазного походжѣня». Вдякы протекции отця став ся в року 1939 штудентом Львовского мединштитута, хоть не барз быв на то охотный, але быв то единый способ не быти мобилизованый до Червеной армады. Свои молоды рокы описав в автобиографичной повѣсти *Высокый замок*, 1966. Нацистичну окупацию родина пережила вдякы фалошным документам, высшы школы были заперты, а працовав гаражным механиком и зварячом в нѣмецкой фирмѣ утилизации зберных сыровин. Коли Львов одбили совѣтскы войска, вернув ся до штудий медицины, але як стало остаточно ясно, же город зостане
Украинѣ, одышли до Кракова (1946), де закончив медицинскы штудии на Ягеллонской универзитѣ, але в року 1949 лишив универзиту без дипломы, жебы го не взяли до войска. Так дохтором ся не став, але намѣсто того оженив ся з дохторков.

### Путь ку писательской славѣ
Финансово стояв барз слабо, а уже в часѣ штудий писав писав стишкы про дѣточы часописы и повѣданка про *Сполоченскый тыжденник*, жебы заробив даякый грош, а тыж на продовжѣня публиковав привезеного зо Львова *Чоловѣка з Марса* в журналѣ *Новый свѣт пригод*. В року 1848 достав мѣсто моподшого асистента в *Наукознавчом семинарѣ* професора Мечислава Хойновского, де его роботов было читаня и реферованя научных книжок, котры доставали зо загранича, што послужило му жерелом идей про его будучу творбу. В року 1950 семинар як россадник ворохобных идей быв закрытый, и Лем зостав без певного заробку. И тогды достав контракт од выдавательства *Читатель* на фантастичный роман, котрый назвав *Астронавты*. Тот роман вышов в року 1951 и став ся его первов книжков. Роман зостав дома скритикованый, же не мать «класового чутя», але в заграничу мав нечеканый успѣх: «в ГДР мав восям або девять выдань, и то масовых», так же Лем доставав «грубы пачкы выходнонѣмецкых марок, ишов до Западного Берлина, мѣняв их там 3:1 и, як шаленый, куповав всячено, главнѣ про жену.»

### Фантастика як способ на цензуру
Ещи скорше, в року 1848 написав филозофичный роман з роздумами о натурѣ чоловѣка, на котры го привели зажиткы з минулой войны, *Болниця преображѣня* (з главнов поставов Стефана Тринецкого, дохтора в психиатричной болници), але тот роман не пустила цензура. На тот час новов комунистичнов владов уже быв накресленый обовязуючый метод соцреализма и были ликвидованы приватны выдавательства. Цензор написав, же роман препаскудный, идеологично цѣлком фалошный. Лем, до року 1950, вымушено дописав ещи двѣ части, «роблячи печеных комунистох зо своих автентичных колег з военного Львова, котры з комунизмом нич заедно не мали.» Але и то не помогло. Трилогия под назвов *Непромарненый час* вышла аж року 1955, коли влада мало полѣвила ригороз. На тот час быв уже славным и вызнаным писательом фантастикы. Тота история научила го, же фантастика годна быти и способом на цензуру, бо там годен в алегоричной формѣ реаговати на остры проблемы сполоченства. По часѣ, коли ся влада перемѣнила, Лем заказав перевыданя двох частей, котры написав вымушено. В СССР, де его творба надзвычайно популарна, были перекладены и выданы вшиткы его основны книгы, окрем тых двох частей, котры сам заказав.

## Творба
Хоть ку даякым темам и поставам вертать ся во вецерох творах, его фантастика може быти роздѣлена на двѣ групы: 
* традична научна фантастика з живо представленым технологичным прогресом, козмичныма вандрами и чужыма свѣтами, такы як *Навернѣня зо звѣзд*, 1961; *Повѣданя о пилотови Пирксу*, 1968;
* темны алегоричны истории або сужеты, як *Звѣздовы дневникы*, 1957; *Кибериада*, 1965.  
Тота друга група вельопасмова и дозволять нееднозначне прочитаня; въедно з тым варуе перед наслѣдками, котры можуть грозити з боку штучного интелекту и нового вызброю, а часом выступуе з алегоричнов критиков сполоченства, як *Повѣданя первого розморозка*, 1976.

Од 1970-х писатель активно пробуе новы литературны формы. Зокрема оригиналный жанер, в яком уже успѣшно писав Хорхе Луис Борхес: рецензии, авторефераты, передслова, посудкы о неествуючых книжках, ай и окремы фрагменты з них. Тото вшитко дав до зборникох  *Абсолутный вакуум*, 1971, и *Гадана великость*, 1971.

Писав тыж литературну критику, даколи ѣдовату. В року 1973 на знак его досягнуть быв запрошеный до честного членства в *Science Fiction Writers of America (SFWA)*, але в року 1976 быв выгнаный за уразливы оцѣнѣня америцкой научной фантастикы.

В конци живота Лем перестав з фантастиков, а писав розважаня футурологичны, публицистичны есеи  и фельетоны, переважно про *Сполоченскый тыжденник*, Темы их звязаны з днешностьов и будучностьов цивилизации, а форма их традична, як традичным зоставать и его блискавый гумор: напримѣр, же природно, як свѣт ходить, перед *штучным интелектом* мать ся вывинути *штучный кретен*.

## Интересны факты
* Станислав Лем уродив ся поправдѣ 13. септембра, але му официално написали  через повѣру.
* Единый з америцкых писательох фантастикы, котрого Лем не критиковав, быв Филип К. Дик, а тот в року 1974 написав на Лема выказ до америцкой безпекы, же «Станислав Лем в Краковѣ, Польша —. повный партийный функционер, ведучый партийной групы желѣзной завѣсы, майжень, представлять собов зберный комитет, а не окрему особу, бо пише в розличных штилах и даколи читать на чужых про него языках, жебы достати монополны позиции влады, зоз котрыма они будуть контроловати общедуманя через критику и педагогичны есеи, а так огрозять вшитку нашу научну фантастику и ей слободны погляды ай идеи».

## Жерела и одказы
* 
* 
* 
* 
* 
*   
* 

## Референции

Катеґорія:Польскы писателе
Катеґорія:Писателе 20. стороча